Михал Шмайда

Михал Шмайда (*2. новембер 1920, Красный Брод, окрес Межилаборцѣ Пряшовского края — †30. апрѣль 2017, Братислава) — писатель и збератель фолклору Русинох в Словакии. 

Биография
Походить зоз русинской селянской родины з Красного Броду. По зачаточной школѣ в родном селѣ закончив горожанку в Межилаборцях. Закончив курсы агрономох.Качуровскый И. Року 1948 дебютовав у часописѣ "Колокольчик-Дзвіночок".Ковач Ф., с. 383. В роках 1960–1971 робив в Музею украинско-руськой културы в Красном Бродѣ и Свиднику.Магочи П.Р., Поп И., с. 820 Ту розвив свои знаня русинского фолклору, зачав зберательску роботу и публикации фолклорных и етнографичных статей. По року 1968 став ся объектом репрессий и мусѣв лишити роботу в музею, але продовжовав фолклористичну роботу приватно. 

Року 1990 быв межи закладателями Русинской Оброды и подтримовав русинскы публикации. Хоть сам держав ся украинской орьентации, нигда не выступив против русинской културной оброды.  В послѣдных роках живота занимав ся переважно русинсков етнографиов и фолклором.

Творба
Литературна творбу зачав поезиями и повѣданями, котры публиковав в украинскых выданях Словакии "Дружно вперед", "Дукля", "Нове життя". Року 1953 опубликовав повѣсть "Паразити", року 1954 – киноповѣсть Запалена кров.  Але правдиву популарность му принесли его найпознатшы дѣла — зберька повѣдань "Вязка ключів" (1954) и  роман "Тріщать криги" (1957), котрый быв выданый и по словацкы (1959). Тот роман, як и наступный говорить о проблемах коллективизации, перемѣны народности и конфессии, котры пришли з новым коммунистичным режимом.
 Корчмарський слуга (1965, роман)
 З народної пам’яті (1969, фолклор)
 Роз'їзди (1970, роман о роботниках на выставбѣ Выходословацкых Желѣзарень)
 А іші вам вінчую (1992, фолклор)
 Колискові пісні (1993, фолклор)
Послѣдны выданы книжкы были:
 Таємниця ебенової шкатулки (Пряшів, 2000)
 Розколота душа (Париж – Цвікау, 2004. Бібліотека альманаху українців Європи "Зерна")

Высокого оцѣнѣня достали найме его новеллы.

Вызнаменаня
В року 2008 достав од президента Словакии Ивана Гашпаровича штатне вызнаменаня Прибинов крест третьей классы за цѣложывотне дѣло.

Жерела и одказы
 Качуровський І. Про українського новеліста.
 Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999. 
 Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. ужгород, 2010.
 Медвідь П. Писатель Михайло Шмайда днесь дожывать ся 95 років. //Lem.fm; 02.11.2015
 Медвідь П. Умер писатель і фолклоріста Михайло Шмайда. //Lem.fm; 01.05.2017

 Референции 

Катеґорія:Русиньскы писателї
Катеґорія:Русиньскы умелцї
Катеґорія:Русиньскы фолклорісты
Катеґорія:Украинскы писателе